Ποιότητα ζωής σε ασθενείς που υποβλήθηκαν σε αυτόλογη ή αλλογενή μεταμόσχευση μυελού των οστών
Creators: name: Γιόκαρης, Ιωάννης Παναγιώτη
Publisher: name: Aristotle University of Thessaloniki
Year: 2025
Subjects: ΜΑΑΚ (μεταμόσχευση αρχέγονων αιμοποιητικών κυττάρων)
Ποιότητα ζωής
Νόσος κατά του ξενιστή
ΒΜΤ
Quality of life
GvHD

description: Η παρούσα διπλωματική εργασία που εκπονήθηκε στα πλαίσια του προγράμματος μεταπτυχιακών σπουδών «Εξειδίκευση στη Νοσηλευτική των Μονάδων Εντατικής Θεραπείας» της Ιατρικής σχολής του Αριστοτελείου Πανεπιστημίου Θεσσαλονίκης είχε ως σκοπό να μελετήσει την ποιότητα της ζωής των ασθενών που πάσχουν από αιματολογικές παθήσεις και έχουν υποβληθεί σε αυτόλογη ή και αλλογενή μεταμόσχευση μυελού των οστών καθώς και σε κυτταρική ανοσοθεραπεία στην Μονάδα Μεταμόσχευσης Μυελού των Οστών του Γενικού Νοσοκομείου «Γεώργιος Παπανικολάου» Θεσσαλονίκης. Επιπλέον, η εργασία αποσκοπεί να αναδείξει τις δυσχέρειες που πιθανά αντιμετωπίζουν οι μεταμοσχευθέντες ασθενείς σε ψυχολογικό, λειτουργικό και κοινωνικό επίπεδο. Η μέθοδος της έρευνας που ακολουθήθηκε βασίζεται στη συμπλήρωση του ερωτηματολογίου για την μέτρηση της ποιότητας ζωής των μεταμοσχευμένων ασθενών Functional Assessment of Cancer Therapy - Bone Marrow Transplantation for patients undergoing Bone Marrow Transplantation (FACT-BMT version 4) από τον διαδικτυακό τόπο www.facit.org/measures/FACT-BMT στην ελληνική γλώσσα. Ο οργανισμός FACIT (Functional Assessment of Chronic Illness Therapy) διαχειρίζεται την διανομή και τις πληροφορίες που σχετίζονται με ερωτηματολόγια που μετρούν την σχετιζόμενη με την υγεία ποιότητα ζωής ατόμων με χρόνιες ασθένειες. Το δείγμα των ογδόντα ασθενών που συμμετείχαν στην έρευνα αποτελείται από άτομα που έχουν διαγνωσθεί με αιματολογικές κακοήθειες, έχουν συμπληρώσει τον απαραίτητο κύκλο θεραπειών και έχουν υποβληθεί σε μεταμόσχευση αιμοποιητικών κυττάρων κατά την χρονική περίοδο 2022-2023. Οι ασθενείς στα πλαίσια της εξέτασής τους στα Εξωτερικά Ιατρεία της Μονάδας Μεταμόσχευσης Μυελού των Οστών στο Γ.Ν.Θ. Παπανικολάου, έλαβαν γνώση της έρευνας και έδωσαν την συγκατάθεση τους για την συμμετοχή τους σε αυτήν. Τα προσδοκώμενα αποτελέσματα αφορούν τις πιθανές εστιασμένες ενέργειες που απαιτούνται σε επίπεδο νοσοκομειακής και έξω-νοσοκομειακής φροντίδας για την υγεία και ευεξία των ασθενών. Στην παρούσα έρευνα παρουσιάστηκε μεγάλη διασπορά στην αυτοαναφερόμενη ποιότητα ζωής τόσο στην ολότητά της, όσο και στους επιμέρους τομείς/διαστάσεις που την απαρτίζουν, καθώς η βαθμολογία των απαντήσεων που δόθηκαν συχνά κυμάνθηκαν από το κατώτερο έως το ανώτερο δυνατό σκορ. Δεν διαπιστώθηκαν στατιστικά σημαντικές διαφορές σε ότι αφορά τη συσχέτιση της ποιότητας ζωής με το φύλο των ασθενών, την ηλικιακή ομάδα, την οικογενειακή κατάσταση, τον τόπο κατοικίας, την εργασιακή απασχόληση, το επίπεδο εκπαίδευσης, τη διάγνωση που οδήγησε στην μεταμόσχευση αρχέγονων αιμοποιητικών κυττάρων, τη χρονολογία της αρχικής διάγνωσης και τη διενέργειας της μεταμόσχευσης, το είδος της μεταμόσχευσης που υποβλήθηκαν, το χρονικό διάστημα που μεσολάβησε από την μεταμόσχευση έως την εβδομάδα συμπλήρωσης του ερωτηματολογίου. Αντίθετα, διαπιστώθηκαν στατιστικά σημαντικές διαφορές στην αυτοαναφερόμενη ποιότητα ζωής σε όσους ανέπτυξαν ως επιπλοκή οξεία και χρόνια GvHD στους ασθενείς που υποβλήθηκαν σε αλλογενή μεταμόσχευση αρχέγονων αιμοποιητικών κυττάρων, αλλά και σε αυτούς που βίωσαν μακρά σε χρόνο νοσηλεία, δείχνοντας με σαφήνεια την αρνητική επίδραση της μακροχρόνιας νοσηλείας των ασθενών που έχουν υποβληθεί σε μεταμόσχευση αρχέγονων αιμοποιητικών κυττάρων και ανέπτυξαν σοβαρές επιπλοκές στην ποιότητα της ζωής τους.
description: This diploma thesis, which was prepared within the framework of the postgraduate program "Specialization in Nursing of Intensive Care Units" of the Medical School of the Aristotle University of Thessaloniki, aimed to study the quality of life of patients suffering from hematological diseases and who have undergone autologous or allogeneic bone marrow transplantation as well as cellular immunotherapy at the Bone Marrow Transplant Unit of the General Hospital of Thessaloniki "Georgios Papanikolaou". In addition, the paper aims to highlight the difficulties that transplant patients may face on a psychological, functional and social level. The survey method followed is based on the completion of the questionnaire for measuring the quality of life of transplant patients Functional Assessment of Cancer Therapy - Bone Marrow Transplantation for patients undergoing Bone Marrow Transplantation (FACT-BMT version 4) from the website www.facit.org/measures/FACT-BMT in Greek. FACIT (Functional Assessment of Chronic Illness Therapy) manages the distribution and information related to questionnaires that measure the health-related quality of life of people with chronic diseases. The sample of eighty patients who participated in the research consists of people who have been diagnosed with hematological malignancies, have completed the necessary course of treatments and have undergone hematopoietic cell transplantation during the period 2022-2023. The patients, during their examination at the Outpatient Clinics of the Bone Marrow Transplant Unit at Papanikolaou General Hospital, became aware of the research and gave their consent for their participation in it. The expected results relate to the possible focused actions required at the level of hospital and outpatient care for the health and well-being of patients. In the present survey, there was a wide dispersion in self-reported quality of life both in its entirety and in the individual sectors/dimensions that compose it, as the score of the answers given often ranged from the lowest to the highest possible score. No statistically significant differences were found in the correlation of quality of life with patients' sex, age group, marital status, place of residence, employment, level of education, diagnosis leading to haematopoietic stem cell transplantation, date of initial diagnosis and transplantation, type of transplant performed, the time elapsed between transplantation and the week of completion of the questionnaire. On the contrary, statistically significant differences in self-reported quality of life were found in those who developed acute and chronic GvHD as a complication in patients undergoing allogeneic haematopoietic stem cell transplantation, but also in those who experienced long hospitalization, clearly showing the negative effect of long-term hospitalization of patients who have undergone hematopoietic stem cell transplantation and developed serious complications in their quality of life.